Demà finalitza el termini perquè les empreses sol·liciten les targetes regal que podran repartir entre la seua plantilla per a canviar en comerços, hostaleria i mercats municipals
10 de desembre 2020

![Imagen 1](/media/2i3py0cv/c_gloria-parra-3.jpg)

  

La regidora de Comerç i Mercats, Gloria Parra, recorda que demà finalitza el termini perquè les empreses puguen sol·licitar les targetes regal que, posteriorment, repartiran entre els seus treballadors i treballadores perquè estos les canvien en comerços, hostaleria i mercats municipals. Es tracta de la campanya ‘Per Nadal creem xarxa’, la primera idea de la qual va sorgir del Comité d'Empresa d’AGC i, posteriorment, es va treballar des del Consell Assessor de Comerç i des del Consell Econòmic i Social per a poder crear una campanya global que beneficiara tant a comerç, hostaleria, com als mercats municipals.

  

En este sentit, les empreses que desitgen adherir-se a la campanya poden fer-ho fins demà posant-se en contacte amb l'Ajuntament de Sagunt. L'import mínim de les targetes serà de 25 euros, que es podran canviar per part de la plantilla de les empreses tant en comerços, hostaleria com en diferents punts dels mercat municipals. 

  

Gloria Parra ha declarat que «**continuem treballant en la campanya de Nadal i ja són  moltes les empreses que han sol·licitat les seues targetes, per la qual cosa volem animar la resta perquè també ho facen i siguen moltes més les empreses que hi participen en este últim dia que tenen de termini. Gràcies a l'acte solidari d’estes empreses podem crear xarxa, i esta xarxa s'està creant entre institucions públiques, sindicats, empreses, treballadors i treballadores, i el que es tracta és de, a més, impedir que l'hostaleria i el comerç de la nostra ciutat caiguen**».

*   [](http://www.facebook.com/sharer.php?u=https://aytosagunto.es/va/actualitat/demà-finalitza-el-termini-perquè-les-empreses-sol-liciten-les-targetes-regal-que-podran-repartir-entre-la-seua-plantilla-per-a-canviar-en-comerços-hostaleria-i-mercats-municipals/ "Facebook")
*   [](http://twitter.com/share?url=https://aytosagunto.es/va/actualitat/demà-finalitza-el-termini-perquè-les-empreses-sol-liciten-les-targetes-regal-que-podran-repartir-entre-la-seua-plantilla-per-a-canviar-en-comerços-hostaleria-i-mercats-municipals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/demà-finalitza-el-termini-perquè-les-empreses-sol-liciten-les-targetes-regal-que-podran-repartir-entre-la-seua-plantilla-per-a-canviar-en-comerços-hostaleria-i-mercats-municipals/ "Linked In")
*   [](mailto:?body=https://aytosagunto.es/va/actualitat/demà-finalitza-el-termini-perquè-les-empreses-sol-liciten-les-targetes-regal-que-podran-repartir-entre-la-seua-plantilla-per-a-canviar-en-comerços-hostaleria-i-mercats-municipals/)